**Knjiga iz Durrowa**, naslovnica Evanđelja po Marku; oko 650.-700. boja na pergamentu, hibernijsko-saksonski stil iluminiranja, 24,5 x 14,5 cm, Trinity College, Dublin
**Knjiga iz Durrowa** (engleski: *Book of Durrow*) je naziv za ranosrednjovjekovni latinski iluminirani rukopis čiji se tekst sastoji od četiri evanđelja, a koji je najvjerojatnije izrađen u Opatiji Durrow u Irskoj, u Northumbriji (današnja sjevernoistočna Engleska) ili u opatiji na otoku Iona u Škotskoj, u drugoj polovici 7. vijeka.

To je najstariji postojeći kompletan oslikani rukopis *insularne* („otočne") ili hibernijsko-saksonske umjetnosti, odnosno stila koji je kombinirao anglosaksonske s motivima keltskog kršćanstva; na primjer prethodi *Knjizi Kellsa* za više od jednog vijeka. To ga čini jednim od najstarijih oslikanih insularnih evanđelja, između tek djelomično sačuvanog Nortumbrijskog evanđelja iz Durhamske katedralne knjižnice (A. II. 10. ) i Lindisfarnskih evanđelja, koja su započeta oko 700. god.

Tekst sadrži Evanđelje po Mateju, Marku, Luki i Ivanu, plus nekoliko komada uvodne materije i kanonske tablice. Stranice imaju veličinu od 245 sa 145 mm i sadrži 248 listova pergamenta. Brojne iluminacije uključuju šest sačuvanih tzv. „tepih-stranica", cijele stranice s minijaturama simbola četiri evanđelista i šest stranica sa značajnim ukrašenim inicijalima i tekstom, zapisanim u majuskula insularnog pisma s ponekim *lacunama* (prazninama).

Veličina stranice je smanjena tijekom naknadnih ponovnih uvezivanja, a većina listovi su sada nevezani, dok su mnogi ili većina izvorno bili u "bifolia" ili presavijenim parovima. Tako su neke stranice uložene na pogrešnim mjestima, ali se čini kako su sve iluminirane stranice prisutne, što je rijetkost u rukopisima iz ovog razdoblja.

Iluminacije
-----------

*Tepih-stranica* s isprepletenim životinjama.
Iluminacije u knjizi posebno dobro pokazuju raznolikost porijekla insularnog stila, te je stoga u samom središtu intenzivne rasprave o tom pitanju u historiji umjetnosti. Pored keltske umjetnosti, anglosaksonskog zlatarstva, te koptskih i sirijskih oslikanih rukopisa, ukrasi su uspoređivani i s npr. pocakljenom kantom iz tog razdoblja pronađenoj u Norveškoj, kontinentalnim fibulama i piktskim kamenjem.

* Matej Evanđelist (str. 21.)Matej Evanđelist (str. 21.)
* Sveti Marko kao orao (str. 84.)Sveti Marko kao orao (str. 84.)
* Sveti Luka kao bik (str. 124.)Sveti Luka kao bik (str. 124.)
* Sveti Ivan Evanđelist kao lav (str. 191.)Sveti Ivan Evanđelist kao lav (str. 191.)

Izvori
------

***Knjiga iz Durrowa*** na Wikimedijinoj ostavi

1. ↑  Meehan, na str. 17.-22. zastupa irsko porijeklo, dok je Wilson, na str. 33.-36. za northumbrijsko porijeklo rukopisa.
2. ↑  Meehan, str. 53. slika 35.

* Bernard Meehan, *The Book of Durrow: A Medieval Masterpiece at Trinity College Dublin*, Town House, Dublin, 1996. ISBN 1-57098-053-5
* David M. Wilson, *Anglo-Saxon Art: From The Seventh Century To The Norman Conquest*, Thames and Hudson, 1984.

Vanjske veze
------------

* Katalog Knjige iz Durrowa na stranica,a North Carolina sveučilišta Arhivirano 2005-04-12 na Wayback Machine-u
* Treasures of early Irish art, 1500 B.C. to 1500 A.D. katalog izložbe u muzeju Metropolitan (PDF) ()